NORAKSTS

|  |  |
| --- | --- |
| 20.02.2024. | Nr.2/11 |

###### GROZĪJUMI JELGAVAS VALSTSPILSĒTAS PAŠVALDĪBAS DOMES 2023. GADA 21. DECEMBRA LĒMUMĀ Nr.13/30 “AR VALSTS KASI NOSLĒGTĀ AIZDEVUMA LĪGUMA PĀRJAUNOŠANA UN ILGTERMIŅA AIZŅĒMUMU ŅEMŠANA

###### 2024. GADĀ”

**Atklāti balsojot: PAR – 10** (A.Rāviņš, R.Vectirāne, V.Ļevčenoks, M.Buškevics, I.Bandeniece, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns),

Pamatojoties uz likuma “Par valsts budžetu 2024. gadam un budžeta ietvaru 2024., 2025. un 2026.gadam” 38. pantu, lai stabilizētu Jelgavas valstspilsētas pašvaldības aizņēmumu saistību plūsmu, līdzsvarojot kopējo saistību atmaksas grafiku,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt grozījumus Jelgavas valstspilsētas pašvaldības domes 2023. gada 21. decembra lēmumā Nr.13/30 “Ar Valsts kasi noslēgtā aizdevuma līguma pārjaunošana un ilgtermiņa aizņēmumu ņemšana 2024. gadā” (turpmāk – lēmums) šādus grozījumus:

1. papildināt lēmuma preambulu aiz vārda “nodaļu” ar vārdiem un skaitļiem “, likuma “Par valsts budžetu 2024. gadam un budžeta ietvaru 2024., 2025. un 2026. gadam” 38. pantu”;
2. izteikt lēmuma 1.punktu šādā redakcijā:

“1. Lūgt Valsts kasi grozīt atmaksas grafiku 2018. gada 6. jūlija pārjaunojuma līgumam Nr.A2/1/18/441 (trančes Nr.PP-13/2018), kur neatmaksātā aizdevuma summa uz 2024. gada 1.janvāri ir 18 116 240,00 *euro* (astoņpadsmit miljoni viens simts sešpadsmit tūkstoši divi simti četrdesmit *euro* 00 centi), samazinot 2024. gadā plānotos pamatsummas maksājumus ne vairāk kā par aizdevuma procentu maksājuma pieaugumu, kas veidojas starp 2023. gada aizdevumu procentu kopsummu un 2024. gada aizdevumu procentu kopsummu, attiecīgi precizējot aizdevuma grafiku. Starpību, kas veidojas starp 2023. gada aizdevumu procentu kopsummu un 2024. gada aizdevumu procentu kopsummu, sadalīt proporcionāli no 2027. gada.”;

1. lēmuma 3.2.punktā aizstāt skaitli un vārdus “260 000 *euro* (divi simti sešdesmit tūkstoši)” ar skaitli un vārdiem “252 657,08 *euro* (divi simti piecdesmit divi tūkstoši seši simti piecdesmit septiņi *euro* 8centi)”;
2. lēmuma 3.3. punktā aizstāt skaitli un vārdus “610 000 *euro* (seši simti desmit tūkstoši *euro*)” ar skaitli un vārdiem “343 528,78 *euro* (trīs simti četrdesmit trīs tūkstoši pieci simti divdesmit astoņi *euro* 78 centi)”;
3. lēmuma 3.4. punktā aizstāt skaitli un vārdus “200 000 *euro* (divi simti tūkstoši *euro*)” ar skaitli un vārdiem “197 141,00 *euro* (viens simts deviņdesmit septiņi tūkstoši viens simts četrdesmit viens *euro*)”;
4. svītrot lēmuma 3.5.punktu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. februārī